Document ID: 32007D0588

РЕШЕНИЕ НА КОМИСИЯТА
от 24 август 2007 година
за изменение на Решение 2007/554/ЕО относно някои защитни мерки срещу болестта шап в Обединеното кралство
(нотифицирано под номер C(2007) 4058)
(Текст от значение за ЕИП)
(2007/588/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като има предвид, че:
(1)
Бе съобщено за появата на огнища на болестта шап в Обединеното Кралство.
(2)
Ситуацията с болестта шап в Обединеното Кралство представлява заплаха за стадата на други държави-членки, предвид търговията с живи чифтокопитни животни и пускането на пазара на някои продукти от тези животни.
(3)
С оглед на ситуацията в Обединеното Кралство бе прието Решение 2007/554/ЕО (3) на Комисията, целящо засилването на мерките за контрол над болестта шап, провеждани от Обединеното Кралство.
(4)
От друга страна, вече е възможно да се определят по-точно подложените на ограничения райони, за да се отчитат резултатите от проследяването на възможните контакти със заразените стопанства и от приложените контролни мерки върху движението на животните и на продуктите от тях.
(5)
В настоящия момент и въз основа на информацията, предоставена от Обединеното Кралство, районите, посочени в приложение I и II към Решение 2007/554/ЕО, следва да включват защитните зони около 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и Решения 89/531/ЕИО и 91/665/ЕИО, и за изменение на Директива 92/46/ЕИО (4).
(6)
В светлината на епидемиологичната ситуация и на ефикасните мерки за контрол, приложени във високорисковите райони, цитираната по-горе промяна премахва буферната зона между районите с не толкова висок риск и областите от Обединеното Кралство, в които болестта не е установена. Тя все пак изисква към останалата извън областта за наблюдение част от Великобритания да се приложат същите допълнителни ветеринарно наблюдение и сертифициране, каквито са в сила в Северна Ирландия от приемането на Решение 2007/554/ЕО.
(7)
Освен това, ограниченията за движение на нечифтокопитни и изискването за дезинфекция на гумите на автомобилите в Обединеното Кралство следва да бъдат премахнати.
(8)
Ситуацията следва да бъде подложена на повторна оценка на предвидената за 11 септември 2007 г. среща на Постоянния комитет по хранителната верига и здравето на животните, и където това е необходимо, мерките да бъдат адаптирани.
(9)
Решение 2007/554/ЕО следва да бъде съответно изменено.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2007/554/ЕО се изменя, както следва:
1)
Член 10, параграф 2 и член 12 се заличават.
2)
В член 17 датата „25 август 2007 г.“ се заменя с датата „15 септември 2007 г.“.
3)
Приложения I и II се заменят с текста в приложението към настоящото решение.
Член 2
Държавите-членки изменят мерките, които прилагат към търговията, така че да ги приведат в съответствие с настоящото решение. Те незабавно информират Комисията за това.
Член 3
Адресати на настоящото решение са държавите-членки.
Съставено в Брюксел на 24 август 2007 година.

Labels: 17
20
0
6
18